open-index/open-wikipedia-markdown huggingface dataset:
Sophie Monk

**Sophie Charlene Akland Monk** (s. 14. joulukuuta 1979) on australialainen laulaja ja näyttelijä.

## Elämäkerta
Monk syntyi Englannissa, mutta muutti lapsena Queenslandiin. Hän seurusteli Good Charlotte yhtyeen basistin Benji Maddenin kanssa, mutta he erosivat tammikuussa 2008. 

Monk toimi vuosina *[[Popstars]]*-ohjelmassa syntyneessä yhtyeessä Bardot. Yhtyeen hajottua hän aloitti soolouransa. Hänen ensimmäinen sooloalbuminsa oli *Calendar Girl* (2003). Näyttelijänä hän on esiintynyt muiden muassa elokuvissa *[[Date Movie]]* (2006), *[[Klik!]]* (2006) ja *101 naista* (2007).

## Diskografia
### Albumit
* *Calendar Girl* (2003)

### Singlet
* *Inside Outside* (2002)
* *Get the Music On* (2003)
* *One Breath Away* (2003)

## Filmografia
### Elokuvat

### Televisio

## Aiheesta muualla

* Sophie Monken virallinen kotisivu  
*
Paali

**Paali** on irtaimesta kevyestä aineksesta, kuten heinästä, oljista, puuvillasta tms. kuljetusta ja varastointia varten tiiviiksi puristettu, yhteen sidottu tavaraerä, esimerkiksi heinäpaali. Paali voi tarkoittaa myös täsmällistä villan, puuvillan ja vastaavan mittayksikköä

## Lähteet
Kalev-luokka

**Kalev-luokka** oli kahden Viron merivoimissa ennen toista maailmansotaa tilatun sukellusveneen *[[EML Kalev|Kalev]]* ja *[[EML Lembit (1936)|Lembit]]* muodostama alusluokka.

## Tilaus ja valmistus
Vuoden 1933 lopussa Viron parlamentti päätti nykyaikaistaa laivastoa, ja seuraavana vuonna tilattiin brittiläiseltä Vickers-Armstrongsilta kaksi sukellusvenettä. Kahden sukellusveneen hankkiminen liittyi Suomen ja Viron salaiseen sotilasyhteistyöhön, Suomenlahden tykistösulkuun, jossa ensiksi rannikkotykistöjen toimintaa yhtenäistettiin mahdollisuudelle yhteiseen tulenjohtoon kummaltakin puolelta Suomenlahtea ja sitten yhdenmukaistamalla vedenalaista toimintaa. Virolaiset sukellusveneet osallistuivat ainakin kerran elokuussa 1939 yhteisharjoitukseen suomalaisten sukellusveneiden kanssa.

*Lembit* ja *Kalev* laskettiin vesille vuonna 1936 ja toimitettiin Tallinnaan vuonna 1937. Sukellusveneet palvelivat Viron merivoimissa vuosina 1937–1940, kunnes Viro muuttui Viron sosialistiseksi neuvostotasavallaksi ja alukset siirtyivät alkusyksyllä 1940 Neuvostoliiton laivastolle.

Niiden toiminta-aika oli neljä viikkoa ja ne kykenivät sukeltamaan 90 metriin.
## Kalev 1940–1941
Neuvostoliiton otettua *[[EML Kalev|Kalev]]in* haltuunsa alus ehti suorittaa vain yhden partiotehtävän. Sukellusvene katosi 29. lokakuuta 1941 alkaneen toisen partiotehtävänsä aikana Suomenlahdella, eikä sen hylkyä ole toistaiseksi löydetty.


## Lembit 1940–
*[[EML Lembit (1936)|Lembit]]* palveli toisen maailmansodan loppuun saakka osana Itämeren laivastoa, jonka käytössä se pysyi vuoteen 1956. Sen jälkeen Lembit oli Gorkissa koulutus- ja kokeilukäytössä. Vuonna 1979 alus tuotiin Tallinnaan museoitavaksi, ja vuonna 1985 se avattiin yleisölle Piritan satamassa Tallinnassa Viron merenkulkumuseossa. 

## Lähteet

*Lembitin kotisivu Viron merimuseon sivuilla 
*Eesti Ekspress -lehden artikkeli  
* Kalervo Kijanen: Sukellushälytys; Suomen sukellusveneet sodan ja rauhan toimissa, Laivastolehti 1977. 

### Viitteet
Lindsay Armaou

**Lindsay Gael Christina Armaou** (s. 18. joulukuuta 1980, Ateena) on kreikkalais-irlantilainen muusikko. Hänet tunnetaan yhtyeestä B*Witched, joka toimi vuosina 1997-2002.

Armaou syntyi Ateenassa kreikkalaiselle isälle ja irlantilaiselle äidille. Hän oppi lapsena soittamaan pianoa ja kitaraa. 13-vuotiaana hän muutti Dubliniin. B*Witchedin hajoamisen jälkeen hän on tehnyt omaa soolomateriaalia. 

Armaou on ollut syyskuusta 2006 naimisissa popmuusikko Lee Brennanin kanssa.

## Aiheesta muualla
* Viralliset sivut
Meripuolustuspiiri

**Meripuolustuspiiri** (MERIPP) on valtakunnallinen Maanpuolustuskoulutusyhdistyksen merellistä koulutusta antava maanpuolustuspiiri. Meripuolustuspiirin toiminta-alue kattaa koko Suomen rannikon Torniosta Virolahdelle. 
Meripuolustuspiirin alaisuudessa on kaksi koulutus- ja tukiyksikköä (KOTU). Suomenlahden Meripuolustusosasto (SLMERIPOS) ja Saaristomeren Meripuolustusosasto (SMMERIPOS).

Toiminnan painopiste on sotilaallisessa koulutuksessa, joka painottuu lähinnä laivasto-, rannikkotykistö- ja rannikkojoukkotoimintaan. Lisäksi kurssitarjontaa on myös ympäristövahingon torjunnasta, hätäensiavusta ja turvallisesta liikkumisesta vesillä.

## Koulutus- ja tukiyksiköt
Meripuolustuspiiri jakautuu Saaristomeren Meripuolustusosastoon, joka ulottuu Perämeren pohjukasta Hankoniemeen ja Suomenlahden Meripuolustusosastoon, joka ulottuu Hankoniemeltä Suomenlahden pohjukkaan. Koulutusta järjestävät koko Suomen rannikolla Meripuolustusosastot ja niiden alaiset paikallisosastot.

Saaristomeren meripuolustusosaston (SMMERIPOS) muodostavat Perämeren meriosasto, Kokkolan meriosasto, Vaasan meriosasto, Rauman meriosasto sekä Saaristomeren meripuolustusosasto.

Suomenlahden Meripuolustusosaston (SLMERIPOS) muodostavat Hangon meriosasto, Suomenlahden meripuolustusosasto sekä Meri-Karjalan paikallisosasto.

Meripuolustuspiirin paikallisosastot toimivat itsenäisesti Meripuolustusosastojen päälliköiden alaisuudessa ja saavat tukensa Puolustusvoimien meripuolustusalueilta, sotilaslääneiltä ja toiminta-alueensa kunnilta. Paikallisosaston toimintaa johtaa paikallisosaston päällikkö apunaan johtoryhmä, sekä paikallisosaston varapäällikkö ja -pursimies.

Paikallisosastojen toiminta-alueet eivät rajoitu kunnanrajoihin, vaan kattavat koko Suomen rannikon mukaillen rannikkoon rajoittuvien maanpuolustuspiirien rajoja.

## Piiripäälliköt
MERIPP:n nykyinen piiripäällikkö on Henrik Nysten (2011 -).

## Aiheesta muualla
*n Maanpuolustuskoulutusyhdistykse Meripuolustuspiiri
Tainionkosken kirkko

**Tainionkosken kirkko** on Imatran evankelisluterilaisen seurakunnan pääkirkko ja vanhin imatralaisista kirkoista. Se on valmistunut vuonna 1932 ja vihitty käyttöön 8. heinäkuuta 1933. Kirkon on suunnitellut arkkitehti Yrjö Vaskinen. Urut saatiin vuonna 1938. Kirkossa oli 1940-luvulta alkaen alttaritaulun paikalla krusifiksi, jonka tilalle vaihdettiin vuonna 1997 Kristiina Uusitalon öljymaalaus. Krusifiksi on nykyisin kirkkosalin sivuseinällä. 

Tyyliltään kirkko on enimmäkseen 1920-luvun klassismia. Erikoinen piirre kirkossa on sen saarnatuoli, joka tavallisuudesta poiketen sijaitsee kirkkosalista katsottuna alttarin oikealla puolella.

## Lähteet

## Aiheesta muualla

* Katso kuva  (Kuvatekstissä mainittu pappila ei näy kuvassa, mutta se sijaitsee lähellä kirkkoa.)
Scott LaFaro

**Rocco Scott LaFaro** (3. huhtikuuta 1936 – 6. heinäkuuta 1961) oli 1900-luvun jazzmusiikin merkittävimpiä kontrabasisteja.

LaFaro syntyi Newarkissa New Jerseyssä ja kasvoi musikaalisessa perheessä (hänen isänsä soitti monissa big bandeissä). Hän aloitti pianonsoiton ollessaan vielä peruskoululainen ja vaihtoi tenorisaksofoniin siirtyessään high schooliin. Hän alkoi soittaa kontrabassoa vasta collegeen menoa edeltävänä kesänä, koska musiikin pääaineopiskelijoilta vaadittiin jousisoittimen hallintaa. Kolmen kuukauden collegessa olon jälkeen LaFaro päätti keskittyä kontrabassoon.

LaFaro meni collegeen opiskellakseen musiikkia, mutta keskeytti sen toisen vuoden alussa liittyessään Buddy Morrowin big bandiin. Hän jätti kouluympyrät soitettuaan eräällä Yhdysvaltain kattavalla kiertueella ja päätti kokeilla onneaan Los Angelesin musiikkiympyröissä. Siellä hän tuli nopeasti tunnetuksi yhtenä parhaista nuorista kontrabasisteista. Vuonna 1959, monien esiintymisen jälkeen muun muassa Chet Bakerin, Percy Heathin, Victor Feldmanin, Stan Kentonin ja Benny Goodmanin kanssa, LaFaro liittyi Miles Davisin sekstetin juuri jättäneen Bill Evansin trioon. Juuri yhtyeen pianistin Evansin ja rumpali Paul Motianin kanssa LaFaro kehitti omintakeisen vastamelodioihin ja rytmisiä vapauksia sisältävän tyylinsä, joka oli hänen soitolleen luonteenomaista. Myös Ornette Coleman työskenteli hänen kanssaan noihin aikoihin.

LaFaro kuoli auto-onnettomuudessa kesällä 1961 Flintissä lähellä New Yorkin Genevaa kaksi päivää sen jälkeen, kun hän oli soittanut Stan Getzin kanssa Newportin jazzfestivaaleilla. Vaikka hän esiintyi julkisesti vain kuusi vuotta, 1955–1961, hänen innovatiivinen lähestymistapansa bassonsoittoon on muokannut basson roolia jazzissa ja innostanut lukuisia basisteja hänen jälkeensä.

## Diskografiaa
**[[Ornette Coleman]]
*Free Jazz: A Collective Improvisation (Atlantic, 1961)
*Ornette! (Atlantic, 1962)
*The Art of the Improvisers (Atlantic, 1970)
*Twins (Atlantic, 1971)
**Bill Evans**
*Portrait in Jazz (Riverside, 1960)
*Explorations (Riverside, 1961)
*Sunday at the Village Vanguard (Riverside, 1961)
*Waltz for Debby (Riverside, 1962)
**Booker Little**
*Booker Little (Time, 1961)

**Hampton Hawes**
*For Real (Contemporary, 1958)

**Victor Feldman**
*The Arrival of Victor Feldman (Contemporary Records, 1958)
*Latinsville! (Contemporary, 1958)

**Stan Getz and Cal Tjader**
*Stan Getz with Cal Tjader (Fantasy, 1958)

**Pat Moran**
*Pat Moran Trio (Bethlehem Records, 1957)

**Tony Scott**
*Sung Heroes (Sunnyside, 1959)

**John Lewis'''
*Jazz Abstractions (Atlantic, 1960)

## Aiheesta muualla
* Scott LaFaron diskografia
* Valokuva
B*Witched

**B*Witched** oli vuosina 1997–2002 toiminut irlantilainen pop-yhtye. Sillä oli levytyssopimus Glowworm Recordsin kanssa. 

B*Witchedin debyyttisingle, "C'est La Vie" ilmestyi 25. toukokuuta 1998. Se nousi Ison-Britannian singlelistoilla ensimmäiseksi ja myös Yhdysvalloissa Top 10-listalle. Yhtye hajosi virallisesti syyskuussa 2002.

## Jäsenet
* Sinéad O'Carroll
* Edele Lynch
* Lindsay Armaou
* Keavy Lynch

## Diskografia
### Albumit
* *B*Witched* (1998)
* *Awake and Breathe* (1999)
* *Champagne or Guinness* (2014)

### Singlet
* "C'est La Vie" (1998)
* "Rollercoaster" (1998)
* "To You I Belong" (1998)
* "Blame It on the Weatherman" (1999)
* "Thank ABBA for the Music" (1999)
* "Jesse Hold On" (1999)
* "I Shall Be There" (1999)
* "Jump Down" (2000)
* "Across America 2000"
* "Love and Money" (2013)
* "Champagne or Guiness" (2014)
* "The Stars Are Ours" (2014)
* "Hold On" (2019)

### Musiikkivideot
* C'est la Vie (1998)
* Rollercoaster (1998)
* To You I Belong (1998)
* Rollercoaster (US version) (1999)
* Blame it on the Weatherman (1999)
* Thank ABBA for the Music (1999)
* Jesse Hold On (1999)
* I Shall Be There (1999)
* Jump Down (2000)
* Love and Money (2013)
* The Stars Are Ours (2015)

## Aiheesta muualla
* Viralliset sivut
Miekkailija

**Miekkailija** viittaa seuraaviin artikkeleihin:

* miekkailu, urheilulaji
* *[[Miekkailija (maalaus)|Miekkailija]]*, Helene Schjerfbeckin maalaus vuodelta 1924
* *[[Miekkailija (elokuva)|Miekkailija]]*, Klaus Härön ohjaama elokuva vuodelta 2015.
Ampuja

**Ampuja** on suomalainen sukunimi, jonka kantajia on parisataa. Se on ollut käytössä jo esihistoriallisena aikana, jolloin monet nimet olivat niin sanottuja toivenimiä: toivottiin, että lapsesta tulisi hyvä ampuja. Toisaalta myös aikuiselle metsästäjälle on voitu antaa lisänimeksi *Ampuja*, jos hän on taidoltaan ollut muita parempi. *Ampuja*-nimisiä asuu erityisesti Karjalassa, esimerkiksi Vahvialassa ja Taipalsaarella, jossa on Ampujalan kylä.

## Ampuja-nimisiä henkilöitä
*Mikko Ampuja (1882–1947), vasemmistolainen kansanedustaja 
*Raine Ampuja (s. 1958), kapellimestari

## Lähteet
Niska

**Niska** on kaulan takaosa. Joillakin eläimillä, kuten kissalla, niska ei ole herkkä alue. Tällöin emot voivat kuljettaa poikasiaan niskasta hampaillaan kantamalla.

## Anatomia
Niskan korkeudella olevaa selkärangan osaa kutsutaan kaularangaksi. Se muodostuu seitsemästä kaulanikamasta, joiden välissä ovat rustomaiset välilevyt. Kaulanikamien poikkihaarakkeisiin ja okahaarakkeisiin on liittyneenä useita lihaksia, jotka osallistuvat pään liikuttamiseen, selän ojentamiseen ja lapaluiden nostamiseen. Niska-hartiaseudun lihasten jännittyneisyys on yleinen vaiva. Yhtenä syynä niska-hartiaseudun lihasten jännittyneisyyteen voidaan pitää päivittäistä työskentelyä pöytätietokoneen ääressä tai kännykän räpläystä.

## Katso lisää
* Selkä

## Lähteet

## Aiheesta muualla
Gabardiini

**Gabardiini** on erityinen toimikassidoksisen kankaan kudos, jossa kuteet ovat kaksi kertaa tiheämmässä kuin loimet. Kuteen ja loimen risteyskohdat muodostavat kankaalle tunnusomaisia vinoja rivejä. Gabardiini on hyvin kestävää kangasta. Sekä puuvillasta, pellavasta että villasta kudotaan gabardiinia. Sitä käytetään muun muassa puvuissa, housuissa ja verhoilukankaissa. 

Gabardiini on saanut nimensä *gaberdiiniviitasta*, vyötäröltä sidottavasta löysästä päällysvaatteesta, jota muun muassa pyhiinvaeltajat suosivat keskiajalla. Kankaan patentoi vuonna 1888 Thomas Burberry, ja teki siitä tavaramerkin vuonna 1902.

## Lähteet

## Aiheesta muualla
*BBC News: Replica clothes pass Everest test (George Malloryn ja Sandy Irvinen vuoden 1924 varusteiden replikoilla suoritettu kiipeäminen Everestille)
Yanni

**Yanni** (oik. **Giánnis Chrysomállis**, , s. 14. marraskuuta 1954 Kalamáta, Kreikka) on kreikkalainen säveltäjä, itseoppinut pianisti ja oman "yhtyeensä", eli orkesterinsa "kapellimestari". Hänet tunnetaan etnisestä New Age -musiikistaan. Yannin levyjä ja video- ja DVD-tallenteita on myyty ympäri maailmaa yli 20 miljoonaa kappaletta.

Yannin konsertit koostuvat usein musiikista, joka on varta vasten live-esityksiin sävellettyä, sekä usein huippumuusikoiden vapaata sooloilua. Myös monien albumiversioiden kappaleita muokataan hyvin erilaisiksi konsertteja varten.

## Elämä ja ura
Yannia pidettiin lupaavana kilpauimarina Kreikassa. Tavoitteet olympialaisissa kilpailemisesta jäivät ja hän päätti kokeilla uraa rock and rollin parissa. Hän kiersi pitkin Yhdysvaltoja paikallisten yhtyeiden kanssa. Hän opiskeli samanaikaisesti University of Minnesotassa. Kuuluisin hänen yhtyeistään tuolloin oli Chameleon, joka kiersi pääosin Minnesotan, Iowan, Wisconsinin, Illinoisin ja Etelä-Dakotan osavaltioissa.

Yannin ura rock and rollin parissa jäi, ja hän siirtyi sooloartistina enemmän etnisen ja monikulttuurisen musiikin pariin. Suurin osa hänen alkutuotannostaan painottui koskettimilla soitettuun musiikkiin ja tuon ajan viihdemusiikkiin. Hän teki niiden ohessa muutamia New Age -painotteisia teemoja, jotka New Age -musiikkiin suuntautuneet radiot huomioivat heti.

Yannin läpimurto tapahtui vuonna 1994 uudentyylisellä "Live at the Acropolis" -levyllä. Sen kanssa julkaistiin samanaikaisesti musiikkivideo, joka oli kuvattu Ateenassa Herodeksen amfiteatterilla. Tämä oli Yannin ensimmäinen levy, jolla soitti kokonainen orkesteri tavanomaisen studiokokoonpanon sijaan. Levy oli myös hänen ensimmäinen live-albuminsa. *Live at the Acropolisin* myötä Yannin musiikissa alkoi esiintyä yhä enemmän piirteitä etnisestä ja uusromanttisesta musiikista.

## Muuta
Yannista ilmestyi vuonna 2003 David Rensinin kirjoittama kirja *Yanni In Words*, joka kertoo Yannin siihenastisen elämäntarinan.

## Diskografia

**Optimystique* (1980) 
**Keys to Imagination* (1986) 
**Out of Silence* (1987) 
**Chameleon Days* (1988) 
**Niki Nana* (1989) 
**Heart of Midnight* (1989) 
**Yanni/Dallas Symphony Feature Reflection of Passion* (1990) 
**In Celebration of Life* (1991) 
**Dare to Dream* (1992) 
**In My Time* (1993) 
**[[Live at the Acropolis]]* (1994) 
**Tribute* (1997) 
**If I Could Tell You* (2000) 
**Ethnicity* (2003) 
**Yanni Live, The Concert Event* (2006)
**Truth of Touch* (2010)

## Aiheesta muualla
*Yannin virallinen sivusto
Ange-Jacques Gabriel

**Ange-Jacques Gabriel** (kutsutaan myös nimellä **Jacques-Ange Gabriel**; 23. lokakuuta 1698 – 4. tammikuuta 1782 Pariisi) oli ranskalainen arkkitehti, joka osallistui keskeisesti Versaillesin rakentamiseen ja oli Ludvig XV:n valtionarkkitehti.

## Pääteoksia

*Château de Compiègne, 1750 
*Petit Trianon ja ranskalainen puutarha, Versailles, 1749–1768
*Kuninkaallinen ooppera, Versailles, 1769–1770
*Place de la Concorde, Pariisi 1772
*Hôtel de la Marine, Pariisi, 1775
*École Militaire, Pariisi

## Lähteet

## Aiheesta muualla
Pehr Gadd

**Pehr Gadd** viittaa seuraaviin henkilöihin:

* Carl Pehr Edvard Gadd (1800–1883), suomalainen juristi, Viipurin hovioikeuden presidentti
* Pehr Adrian Gadd (1727–1797), suomalainen luonnontutkija, taloustieteilijä ja kemisti
Charlien enkelit

**Charlien enkelit** (engl. *Charlie’s Angels*) on yhdysvaltalainen televisiosarja, jota tuotettiin vuosina 1976–1981. Tuottajana toimi Aaron Spelling. Lajityypiltään sarja on toimintadraama. 

Sarja kertoo kolmesta naisesta, jotka työskentelevät salaperäisen miljonäärin Charles Townsendin etsivätoimistossa. Charlien kasvoja ei paljasteta missään vaiheessa sarjaa. Ohjeet ja tehtävät enkeleilleen hän antaa kaiutinpuhelimen välityksellä. Enkeleiden apuna toimii John Bosley.

Enkelikolmikolla oli sarjassa neljä eri kokoonpanoa. Näyttelijä Jaclyn Smith oli niistä jokaisessa eli kaikki viisi tuotantokautta. Parhaiten muistettaneen ensimmäisen tuotantokauden (1976–1977) kokoonpano, jonka muodostivat Smithin ohella näyttelijät Kate Jackson ja Farrah Fawcett(-Majors). Smith oli tumma, Jackson olemukseltaan poikatyttömäinen ja Fawcett vaaleaverikkö. Fawcett poistui sarjasta ensimmäisen kauden jälkeen. Hänen tilalleen tuli Cheryl Ladd, joka esitti Fawcettin roolihahmon siskoa. Kokoonpano Smith, Jackson, Ladd oli pitkäikäisin (kaksi tuotantokautta: 1977–1979). Ladd jatkoi sarjassa sen loppuun asti, eli neljän kauden ajan, joten hänestä tuli Smithin jälkeen toiseksi pitkäikäisin enkeli. Jackson jätti sarjan kolmen kauden jälkeen. Jacksonin tilalle tuli yhden kauden ajaksi Shelley Hack, jonka tilalla viimeisellä kaudella nähtiin puolestaan Tanya Roberts.

Sarjan pohjalta on tehty 2000-luvulla kaksi elokuvaa, *[[Charlien enkelit (elokuva)|Charlien enkelit]]* ja *[[Charlien enkelit – kurvit suoriksi]]*, joissa enkeleinä nähdään Drew Barrymore, Lucy Liu ja Cameron Diaz. Sekä sarjassa että elokuvassa Charlien äänenä on näyttelijä John Forsythe.

## Näyttelijät
### Charlien enkelit

1976–1977
* Jaclyn Smith – Kelly Garrett
* Kate Jackson – Sabrina Duncan
* Farrah Fawcett(-Majors) – Jill Munroe

1977–1979
* Jaclyn Smith – Kelly Garrett
* Kate Jackson – Sabrina Duncan
* Cheryl Ladd – Kris Munroe

1979–1980
* Jaclyn Smith – Kelly Garrett
* Shelley Hack – Tiffany Welles
* Cheryl Ladd – Kris Munroe

1980–1981
* Jaclyn Smith – Kelly Garrett
* Tanya Roberts – Julie Rogers
* Cheryl Ladd – Kris Munroe

### Muut näyttelijät
* David Doyle – John Bosley
* John Forsythe – Charles ”Charlie” Townsend (pelkkä ääni)

## Aiheesta muualla
*
Imatrankosken kirkko

**Imatrankosken kirkko** oli Imatran evankelisluterilaisen seurakunnan kirkko, joka sijaitsee Imatrankosken kaupunginosassa, Vuoksen varrella. Kirkkorakennus on valmistunut vuonna 1954 ja vihitty käyttöön samana vuonna 31. lokakuuta. Kirkkorakennus on arkkitehti Aleksis Lindqvistin suunnittelema. Kirkon alttarin, saarnatuolin ja penkit on suunnitellut Yrjö Vaskinen, joka on suunnitellut myös toisen imatralaisen kirkon, Tainionkosken kirkon.

Imatran seurakunta on perustettu osin Jääsken seurakunnan alueista, ja Imatrankosken kirkossa on Jääsken kirkon ehtoollisvälineet sekä alttaritaulu *Tulkaa minun tyköni*, joka on Arvid Liljelundin öljymaalaus vuodelta 1888. Kirkon kellotornissa, joka sijaitsee hiukan erillään itse kirkkorakennuksesta, soi Jääsken kirkon vanha kello. Entiset jääskeläiset kokivat muutenkin Imatrankosken kirkon menetetyn kirkkonsa perinteenjatkajaksi.  

Imatrankosken kirkko on ollut pois käytöstä vuodesta 2020 sisäilmaongelmien seurauksena. Tyhjän kirkon lämmitys, verot ja muu ylläpito on maksanut seurakunnalle 60 000 euroa vuodessa, mutta kirkon purkamiseenkaan sillä ei ole ollut varaa.  Kirkon purkamista ja alueen kaavamuutosta selvitetään vuoden 2025 aikana. 

Kirkon desakralisaatio järjestettiin 16. helmikuuta 2025. Kirkollisesineet ja alttaritaulu sijoitetaan Tainionkosken kirkkoon.  

## Lähteet

## Aiheesta muualla
Stefanus I

**Pyhä Stefanus I** (k. 2. elokuuta 257) oli paavi 12. maaliskuuta 254 – 2. elokuuta 257. Hän oli syntynyt Rooman valtakunnassa kreikkalaiseen sukuun.

Siihen aikaan kirkkoa ravistelivat sekä sisäiset kiistat että ulkoiset viholliset. Keisari Deciuksen vainoissa oli kuollut monia kristittyjä. Kirkon sisällä pohdittiin sitä, pitääkö hairahtuneille antaa anteeksi. 

Pyhimystarinassa kerrotaan, että 2. elokuuta 257 Stefanus oli seuraajineen pitämässä marttyyrien muistopalvelusta katakombeissa, kun keisarin miehet tulivat paikalle ja katkaisivat paavin kaulan. Tämän jäljiltä 2. elokuuta on Stefanuksen muistopäivä, ja veren tahrimaa tuolia on säästetty pyhäinjäänteenä. Myöhempi tutkimus on kyseenalaistanut tarinan, joka on voinut sekaantua seuraavana vuonna tapahtuneisiin vainoihin.

## Lähteet
*
*

### Viitteet
Gaillarde

**Gaillarde** (ranska = hilpeä, reipas, italia:gagliarda [ga'lja-], englanti:galliard tai gaillard) oli renessanssiajan tanssi ja musiikkityyli joka puolella 1500- ja 1600-lukujen Eurooppaa. Tosin ensimmäinen kirjallinen maininta tanssista on Italiasta noin vuodelta 1480. Tanssin syntymaana on pidetty Italiaa tai Ranskaa. Sen muotoja esiintyy useimpien Keski-Euroopan maiden kansantansseissa.

Gaillarde-tanssi on enimmäkseen improvisoitua, taiturillista tanssia, joka sisältää hyppyjä ja loikkia. Perusmuodossaan gaillardissa otetaan viisi askelta yhden tahdin aikana. Tyypillistä oli myös hemioli, jolloin kuusi puolinuottia jakautuu iskutuksessa kahteen osaan (3+3) ja lopukkeissa kolmeen (2+2+2).

Gaillarde esiintyi tyypillisesti hitaan pavanen parina, ja oli edelliseen verrattuna tunnelmaltaan vapaamuotoisempi, tanssijat saattoivat kiljahdella ja tanssiote oli usein läheisempi. Gaillarde oli Yhdistyneen kuningaskunnan kuningattaren Elisabet I:n suosikkitanssi ja osa hänen aamuvoimisteluaan. Taustalla vaikutti ylhäisöpiireissä laajemminkin vallinnut käsitys, jonka mukaan tanssi edisti kehon liikkeiden sulavuutta arkielämässä, mikä puolestaan oli hyvän käytösetiketin edellytys.

Musiikkilajina gaillarde kehittyi tanssin suosion jo hiivuttua. Englantilaisen elizabethilaisen ajan säveltäjän John Dowlandin monet luuttulaulut on rakennettu gaillarden malliin. Myös esimerkiksi *[[God Save the Queen]]* on tehty gaillarden ominaisia piirteitä noudattaen.

## Askeleet
* *greve* - jalka ojennettuna eteen
* *ruade* - jalka ojennettuna taakse
* *posture* - jalka ojennettuna päkiä lattialla
* *pied croisé* - jalka ristissä
* *saut majeur* - kadenssihyppy
* *pieds joints* - tasajalkahyppy, yleensä ensimmäisenä liikkeenä

## Katso myös

* Volta (tanssi)

## Lähteet
Avaruustykki

**Avaruustykki** on tykki tai kanuuna, joka ampuu esineen avaruuteen tai maata kiertävälle radalle. Toimivaa avaruustykkiä ei ole koskaan tehty. Korkeimmalle ammuttu tykin ammus ylsi 180 kilometrin korkeuteen, joka ei ollut läheskään riittävä irtautumiseen Maan vetovoimasta tai pääsemiseen kiertoradalle.

Avaruustykki olisi toimiessaan raketteihin verrattuna erittäin halpa keino saada hyötykuomaa avaruuteen. Laukaistaessa syntyvä kiihdytys olisi kuitenkin niin raju, ettei ihmistä tai herkkiä laitteita voitaisi tällä tavalla avaruuteen lähettää. Jotta ammus pääsisi kiertoradalle, siinä täytyisi olla mukana myös pieni rakettimoottori, joka pyöristäisi ammuksen lentorataa siten, ettei se kulkisi ilmakehän sisältä.

Eräs tunnetuimmista avaruustykin kuvauksista on Jules Vernen kirjassa Maasta Kuuhun (1865).

## Katso myös
*HARP

## Aiheesta muualla

* Animaatio Newtonin tykistä
Klaus Ludwig

**Klaus Ludwig** (s. 5. lokakuuta 1949 Bonn) on tunnettu saksalainen autourheilija. Hän voitti muun muassa Le Mansin 24 tunnin ajon vuosina 1979, 1984, 1985 ja ajoi myös DTM:ssä voittaen mestaruudet vuosina 1988, 1992, 1994. Hän on sittemmin toiminut mm. TV:ssä moottoriurheilukommentaattorina.

Vuonna 2008 Ludwig osallistui Speedcar Seriesin Indonesian ja Bahrainin osakilpailuihin ja ajoi pisteille.

## Speedcar Series -tulokset
Mafiaveljet

**Mafiaveljet** () on vuonna 1990 ensi-iltansa saanut yhdysvaltalainen elämäkerrallinen rikoselokuva, jonka on ohjannut Martin Scorsese. Elokuva perustuu Nicholas Pileggin kirjaan *[[Wiseguy (kirja)|Wiseguy]]*, joka pohjautuu mafian piirissä toimineen rikollisen Henry Hillin tarinaan. Elokuvan päärooleissa ovat Ray Liotta, Robert De Niro, Joe Pesci, Lorraine Bracco ja Paul Sorvino.

*Mafiaveljet* sai maailmanensi-iltansa Venetsian elokuvajuhlilla 9. syyskuuta 1990, missä Martin Scorsese palkittiin Hopeinen leijona -palkinnolla. Elokuvan budjetti oli 25 miljoonaa dollaria, ja se tuotti yli 47 miljoonaa dollaria maailmanlaajuisesti. Elokuva sai kuusi Oscar-ehdokkuutta vuoden 1991 gaalassa, mukaan lukien parhaasta elokuvasta sekä ohjauksesta. Joe Pesci palkittiin roolistaan parhaan miessivuosan Oscarilla. Lisäksi monet kriitikkoryhmät nimesivät *Mafiaveljet* ilmestymisvuotensa parhaaksi elokuvaksi.

*Mafiaveljiä* on laajalti pidetty yhtenä kaikkien aikojen parhaimmista elokuvista, ja erityisesti yhtenä parhaimmista gangsterielokuvista. Elokuva valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat *Mafiaveljet* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Palkinnot ja ehdokkuudet

## Lähteet
Onyksi

**Onyksi** (SiO2) on mineraali, joka on juovainen muoto kalsedonista eli piilokiteisestä kvartsista. Onyksin juovat kulkevat rinnakkain samaan suuntaan. Onyksi on mustaa kalsedonia, jossa voi joskus olla valkoisia juovia. Onyksia käytetään usein koruissa ja se on Kauriin onnenkivi. 

## Uskomuksia
Keskiajalla onyksia pidettiin onnea tuovana kivenä ja sitä upotettiin usein amuletteihin ja muihin koruihin, koska sen uskottiin omaavan taianomaisia voimia. Ensimmäisen Mooseksen kirjan toisen luvun jakeessa 12 mainitaan onyksikiveä olleen jo paratiisissa

## Esiintyminen
Onyksia esiintyy Indonesiassa, Arabiemiirikuntien liitossa, Afganistanissa, Pakistanissa, Yhdysvalloissa, Meksikossa, Argentiinassa, Australiassa, Uudessa-Seelannissa, Algeriassa, Marokossa, Egyptissä, Keniassa ja Namibiassa.

## Katso myös
* Luettelo mineraaleista

## Lähteet
Škoda Fabia WRC

**Škoda Fabia WRC** tuli ralliteille vuonna 2003. Auto osoittautui raakileeksi ja kuljettajat Didier Auriol ja Toni Gardemeister kärsivät lukuisista ongelmista. Sittemmin Škoda Fabia on aika ajoin osoittanut nopeutensa muun muassa yksityistallien kilpailuttamina. Myös Colin McRae oli vuoden 2005 Australian rallissa välillä toisella sijalla tehdas-Fabiallaan, mutta keskeytti mekaanisiin ongelmiin. Tulos olisi ollut Fabian paras sijoitus MM-ralleissa. Kaudella 2006 Armin Schwarz ajatti Red Bullin tukemaa yksityistallia joka ajatti kahta Fabiaa, joita ajoivat Andreas Aigner ja Harri Rovanperä. Kauden 2006 jälkeen talli lopetti toimintansa. Yksityis-Fabioilla ovat ajaneet lisäksi Jan Kopecky ja Francois Duval.

## Lähteet
* Tiedot kaudella 2003 käytetystä Škoda Fabia WRC:stä, joka oli vasta auton ensimmäinen kehitysaskel. Tiedot kirjasta: Rally Yearbook World Rally Championship 2003

## Aiheesta muualla
Timo Jouhki

**Timo Jouhki** (s. 1951) on suomalainen sijoittaja, liikemies ja tunnettu vaikuttaja ralliautoilumaailmassa. Hän on toiminut muun muassa Juha Kankkusen, Tommi Mäkisen, Harri Rovanperän, Teemu Sunisen, Toni Gardemeisterin, Mikko Hirvosen, Jari-Matti Latvalan ja Kalle Rovanperän managerina. Jouhki on itsekin ajanut nuoruudessaan rallia.

Timo Jouhkin vanhemmat olivat kauppaneuvos Leo Jouhki ja metsäneuvos Kata Brofeldt. Kauppatieteen maisteriksi opiskellut Timo Jouhki toimi perheensä sijoitusyhtiön Thominvestin toimitusjohtajana 1989–2002 ja hallituksen puheenjohtajana 2002–2007 ja 2013–2016. Lisäksi hänellä on oma sijoitusalan yritys Buag Sveitsin Zugissa, jossa hän on asunut vakituisesti 2000-luvun alkuvuosista lähtien.

## Sisäpiiririkostuomio
Jouhki tuomittiin Helsingin käräjäoikeudessa sisäpiiritiedon väärinkäytöstä noin 30&nbsp;000 euron sakkoihin. Jouhkin omistamien sijoitusyhtiöiden Thominvest Oy:n ja Inter-Mastersin ostettua sijoitusyhtiö Conventumin osakkeita syyte nostettiin keväällä 2001. Jouhkin saamat sakot olivat suurimmat sisäpiiririkoksesta Suomessa annetut. Sen lisäksi Jouhkin yhtiöt määrättiin luovuttamaan valtiolle rikoshyötynä saadut noin 140&nbsp;000 euroa ja maksamaan 66&nbsp;000 euroa yhteisösakkoa.. Hovioikeus muutti sakkotuomion kuuden kuukauden ehdolliseksi vankeudeksi.

Myös Timo Jouhkin veli Mylle Jouhki joutui syyteharkintaan talousrikoksista, jotka koskivat Timo Jouhkin tekemiä optiokauppoja. Pitkän tutkintaprosessin jälkeen syytettä ei kuitenkaan lopulta nostettu, koska lakia oli muutettu sen aikana siten, että heidän operaationsa voitiin katsoa takautuvasti laillisiksi.

## Lähteet
Seppo Pelttari

**Seppo Viljo Pelttari** (s. 24. heinäkuuta 1941 Alatornio) on suomalainen poliitikko, joka edustaa Suomen Keskustaa. 

Oikeustieteen kandidaatiksi Pelttari valmistui 1969 ja sai varatuomarin arvonimen 1974. Ennen täyspäiväiseksi poliitikoiksi ryhtymistään Pelttari toimi nimismiehenä Alatorniolla, Inarissa, Kolarissa ja Keminmaalla. Lisäksi hän oli lyhyehköjä aikoja verotoimiston, lääninhallituksen ja Tornion kaupungin palveluksessa.

Keskustan kansanedustajana Pelttari toimi 1983–1995, josta viimeisen istuntokauden toisena varapuhemiehenä. Lisäksi hän toimi Kansliatoimikunnassa, Lakivaliokunnassa, Suuressa valiokunnassa, Ulkoasiainvaliokunnassa ja  Valtiovarainvaliokunnassa kansanedustajan ollessaan.
 
Europarlamentaarikkona Pelttari oli 1995–1996. Europarlamentissa Pelttari oli liikenne- ja oikeusvaliokunnan jäsen. Muiden keskustalaisten tavoin hän kuului Euroopan liberaali- ja demokraattipuolueen ryhmään. 

Keskustapuolueessa Pelttari on toiminut aktiivisesti ollen puolueen puoluevaltuuskunnan jäsen vuodesta 1980, puoluehallituksen jäsen vuodesta 1999 ja puolueen Peräpohjolan piirin puheenjohtaja vuodesta 1981.

Lisäksi Pelttari on toiminut Finnairin ja Veikkauksen hallintoneuvostoissa. Pohjolan Sanomien hallituksen puheenjohtajana hän toimi 1987–1998. Hän oli valtakunnanoikeuden jäsen kaudella 2003–2007.

Pelttari on kahden lapsen isä ja asuu Torniossa.

## Aiheesta muualla
*  
*
Kuukivi

**Kuukivi** kuuluu alumiinisilikaatteihin ja maasälpien mineraaliryhmään. Se sisältää pääasiassa ortoklaasia ja albiittia. Kuukiveä voi löytää useissa eri väreissä, erityisesti valkoisena, läpinäkyvänä tai maitomaisena sekä vaaleanpunaisena, lohenpunaisena tai oranssiin taittavana sävynä. Kuukivellä on kissansilmäilmiö samoin kuin esimerkiksi tiikerinsilmällä. Kuukiveä ei pidä sekoittaa sateenkaarikuukiveen, joka on valkoista labradoriittia, eikä myöskään Kuun kiviperään, joka on pääsääntöisesti anortosiittia ja breksiaa. Väärennetty kuukivi on usein opaliittia, joka on synteettinen, lasista valmistettu korukivi. Kuukiveä löytyy ympäri maailmaa erityisesti Yhdysvalloista ja Euroopasta. Sen kovuus on 6–6,5 Mohsin kovuusasteikolla.

## Katso myös
* Luettelo mineraaleista

## Lähteet

## Aiheesta muualla
Devils (albumi)

**Devils** on The 69 Eyes -yhtyeen vuonna 2004 julkaistu seitsemäs studioalbumi.

Albumi nousi Suomen virallisen listan sijalle 1.

## Kappaleet
#
#
#
#
#
#
#
#
#
#
#

**Bonuskappaleet**
#From Dusk 'Til Dawn
#Pitchblack

## Singlet
* Lost Boys (2004), sis. kappaleen Lost Boys
* Devils (2004), sis. kappaleet Devils ja From Dusk Till Dawn
* Feel Berlin (2005), sis. kappaleet Feel Berlin (Radio Edit) ja Pitchblack, sekä videon Devils
* Sister Of Charity (2005), sis. kappaleen Sister Of Charity (Radio Edit) sekä videon Lost Boys

## Muusikot
* Jyrki 69 - laulu, sanoitukset
* Bazie - kitara, taustalaulu, sävellys
* Archzie - basso, sävellys
* Timo-Timo - kitara
* Jussi 69 - rummut

### Vierailevat muusikot
Janne Ahvenainen, Manna Borg, Johanna Försti, Jasse HC, Kimmo Härmä, Outi Iljin, Katariina Junnila, Markus Kahila, Bjarki Kaikumo, Alfa Kaza, Kati Kiraly, Mauri Kuokkanen, Jay Lewis, Johnny Lee Michaels, Max Lilja, Anne Lumiaho, Mariko Pajalahti, Ville Pusa, Jaakko Rajamäki, Christa Rehnvall, Susanna Suortanen, Istvan Szalay, Tidjân, Ville Valo

## Arvostelut
* Imperiumi: 5½/10
* *[[Soundi]]*: 

## Lähteet

## Aiheesta muualla
* ''Devils'' discogs.com -sivustolla
Björn Gelotte

**Björn Gelotte** (s. 27. elokuuta 1975 Göteborg, Ruotsi) on ruotsalainen muusikko. Hänet tunnetaan metalliyhtyeestä In Flames, jossa hän on soittanut vuodesta 1995 lähtien. In Flamesin albumeilla *[[The Jester Race]]* ja *[[Whoracle]]* Gelotte soitti rumpuja, mutta albumista *[[Colony (In Flamesin albumi)|Colony]]* lähtien hän on toiminut yhtyeen kitaristina. Ennen In Flamesiin liittymistään Gelotte soitti Sights-yhtyeessä. Nykyään hän toimii In Flamesin entisen kitaristin Jesper Strömbladin kanssa All Ends -yhtyeen lauluntekijänä.

## Aiheesta muualla
*
Peter Iwers

**Peter Iwers** (s. 15. toukokuuta 1975 Tukholma) on ruotsalainen basisti. Hän korvasi Johan Larssonin In Flamesin jäsenenä 1990-luvun lopulla. Iwersin ensimmäinen albumi In Flamesin kanssa oli vuonna 1999 julkaistu *[[Colony (In Flamesin albumi)|Colony]]*.

Iwersillä on kaksi tytärtä. Hän on maininnut musiikillisiksi vaikutteikseen Mike Porcaron, Geddy Leen ja John Myungin. 

## Aiheesta muualla
*
Armin Schwarz

**Armin Schwarz** (s. 16. heinäkuuta 1963 Neustadt an der Aisch) on saksalainen ralliautoilija. 

## Ura
Schwarz sijoittui viidenneksi ensimmäisessä MM-osakilpailussaan RAC-rallissa 1988, jossa ajoi Audi 200 Quattrolla. Hän ajoi seuraavalla kaudella muutaman kilpailun yksityistallin Audilla. Hän siirtyi vuonna 1990 Toyotalle, jossa tuloksena oli kolme keskeytystä kolmessa kilpailussa viidestä kilpailusta. 
Vuonna 1991 hän sijoittui ensimmäisen kerran palkintopallille Australian rallissa. Schwarz voitti ensimmäisen kerran Katalonian rallissa 1991. Schwarz tehtävän oli avustaa Carlos Sainzia, mutta Sainzin kärsittyä sähköviasta talli panosti Schwarziin.

Hän sijoittui kauden 1991 loppupisteissä kuudenneksi, joka oli hänen uransa paras sijoitus kuljettajien MM-sarjassa. 

Armin Schwarz voitti Saksan rallimestaruuden vuosina 1987-88 ja Euroopanmestaruuden 1996. Schwarz ajoi useissa eri talleissa, muun muassa Mitsubishilla, Fordilla, Škodalla, Hyundailla ja päätti uransa vuoteen 2005 Skodan ohjaimissa, ottaen uransa viimeisestä rallista yhden pisteen. Tuolloin takana oli 18 vuotta moottoriurheilua. Vuonna 2006 Schwarz johti Red Bullin tukemaa yksityistallia ja ajatti mm. Harri Rovanperää.

## Muuta
Schwarz kertoo lukevansa mielellään faktakirjoja ja ei näe mitään mieltä lukea kirjoja, joista ei samalla opi jotain.

## Rallin MM-sarjan tulokset

## Lähteet

## Aiheesta muualla
* rallybase.nl-sivustolla
* eWRC-sivustolla
Daniel Svensson

**Daniel Svensson** (s. 20. marraskuuta 1977 Göteborg, Ruotsi) on ruotsalainen muusikko. Hänet tunnetaan In Flames -yhtyeestä, jossa hän soitti rumpuja vuosina 1998–2015. Ensimmäinen In Flamesin albumi, jolla Svensson soittaa, on vuonna 1999 julkaistu *[[Colony (In Flamesin albumi)|Colony]]*. Ennen In Flamesiin liittymistään Svensson soitti rumpuja yhtyeessä Diabolique ja toimi Sacrilege GBG:n rumpali-laulajana. Jälkimmäiseen hän palasi vuonna 2006.

Svensson jätti In Flamesin marraskuussa 2015 keskittyäkseen perhe-elämään. Hänellä on vaimo ja kolme tytärtä. Hän suunnitteli myös panimon perustamista.

## Lähteet

## Aiheesta muualla
*
Robert Schnábel

**Robert Schnábel** (s. 10. marraskuuta 1978 Praha, Tšekkoslovakia) on tšekkiläinen jääkiekkoilija, joka siirtyi kaudeksi 2012–2013 Britannian EPIHL-liigan Manchester Phoenixiin.

Schnábel pelasi ensimmäisen ottelunsa aikuisten tasolla 1996–1997 kotimaassaan Slavia Prahan joukkueessa, muttei pelannut kuin neljä ottelua, eikä niissäkään tehoja syntynyt. New York Islanders varasi Schnábelin . Seuraavaksi kaudeksi tuli siirto WHL-juniorisarjaan, Red Deer Rebelsiin, jossa hän pääsi pelaamaan 61 ottelua ja teki niissä tehot 1+22=23. Islanders menetti Schnábelin oikeudet seuraavana kesänä, ja hän joutui uudelleen , jolloin Phoenix Coyotes varasi hänet. Kaudeksi 1998–1999 Schnábel siirtyi Phoenixin organisaatioon, jossa pelasi kolmella kaudella AHL:n Springfield Falconsissa. Ensimmäisellä kaudellaan hän pelasi 77 ottelua ja teki niissä tehot 1+7=8.

Springfield Falconsissa Schnábel jatkoi aina kauteen 2000–2001, kunnes hän siirtyi kesken kauden Ruotsiin, Timrå IK:hon, jossa hän pelasi loppukauden. Nashville Predators otti hänet tammikuussa 2001 waiver-listalta. Kaudeksi 2001–2002 Schnábel palasi Pohjois-Amerikkaan ja pelasi uransa ensimmäisen NHL-ottelunsakin, mutta pääosa kaudesta meni jälleen AHL:ssa Milwaukee Admiralsissa. Kaudella 2003–2004 Schnábel kärsi rannevammasta, ja ei pelannut kauden aikana kuin 31 ottelua. Niistä 20 NHL:ssä Nashvillessä.

Kaudeksi 2004–2005 Schnábel palasi kotimaahansa HC Sparta Prahaan ja seuraavaksi kaudeksi hän siirtyi Suomen SM-liigaan, HIFK:hon. Ensimmäinen kausi sujui mallikkaasti: 51 ottelussa tehot 3+11=14. Hän aloitti HIFK:ssa myös kaudella 2006–2007. HIFK kuitenkin purki Schnábelin sopimuksen 28. tammikuuta 2007 joukkueen hankittua Billy Tibbettsin, joka oli IFK:n viides ulkomaalainen. Seuraavana päivänä Helsingin Jokerit ilmoitti tehneensä Schnábelin kanssa sopimuksen.

Schnábel jätti SM-liigan syksyllä 2007 ja siirtyi Tšekin Extraliigan HC Kladnoon. Schnábel pelasi vuoden Kladnossa ja siirtyi seuraavaksi kaudeksi BK Mladá Boleslaviin. Boleslavista hän siirtyi Slovakiaan, jossa pelasi HK 36 Skalicassa ja HC Slovan Bratislavassa. Kauden 2011–2012 Schnábel aloitti Tšekissä HC Plzeňissä, josta siirtyi kesken kauden Italian pääsarjan HC Fassaan. Fassasta hän jatkoi Britanniaan tehtyään kesällä 2012 sopimuksen EPIHL-liigan Manchester Phoenixin kanssa.

## Lähteet

## Aiheesta muualla
* Robert Schnábel jatkoaika.com:issa
Klemens VI

**Klemens VI**, syntymänimeltään **Pierre Roger**, (1291 – 6. joulukuuta 1352) oli paavina 7. toukokuuta 1342 – 6. joulukuuta 1352. Edeltäjänsä Benedictus XII:n tavoin hän asettui Ranskan Avignoniin.

Klemens kuului nuorena benediktiineihin. Hänet valittiin vuonna 1330 Rouenin arkkipiispaksi, ja Benedictus XII nimitti hänet 1338 kardinaaliksi.

Klemensin virkakaudella laajennettiin Avignonin Paavien palatsin suurta kappelia. Hän myös tilasi taiteilijoita koristamaan palatsin seinät maalauksin sekä tilasi gobeliineja.

Klemensin kerrotaan selvinneen mustasta surmasta istumalla henkilääkärinsä Guy de Chauliacin määräyksestä kahden avotulen välissä pahimman ruttoepidemian aikana. Ilmeisesti kuumuus piti ruttoa kantaneiden mustarottien kirput loitolla, ja paavi säilyi hengissä.

## Lähteet
*

### Viitteet

## Aiheesta muualla
Pinball Wizard

**Pinball Wizard** on The Whon tunnettu hittikappale, joka sisältyy *[[Tommy (The Who)|Tommy]]*-rock-oopperaan (1969). Se julkaistiin singlenä vuonna 1969 ja nousi neljänneksi Britanniassa. Pete Townshendin säveltämä ja sanoittama kappale kertoo ”flipperivelho” Tommysta. Tommy on kuuromykkäsokea poika, joka pelaa flipperiä yliluonnollisen taitavasti. 

## Lähteet
*www.the-who.net
Mykkyys

**Mykkyys** (*mutismi*) on puhevamma ja tarkoittaa kyvyttömyyttä puhua. Puhumattomuuden taustalla on usein aivosairaus, aivotoiminnan synnynnäisiä puutteellisuuksia tai myöhemmällä iällä aivotautien vaikutuksesta syntynyt afasia. Lapsilla syynä voi olla nielurisojen turpoaminen tai kehityksen viivästyminen.

## Katso myös

* Mutismi

## Lähteet
Tornitalo

**Tornitalo** on kerrostalo, jolla on useimmiten enemmän korkeutta kuin leveyttä. Tornitalolle ei ole olemassa mitään täsmällistä määritelmää, mutta usein tornitaloiksi kuitenkin määritellään ne rakennukset, joissa on vähintään 12 kerrosta tai korkeutta vähintään 35 metriä. 

*Kuvitetun rakennussanakirjan* mukaan tornitalo tarkoittaa korkeaa yksiportaista pistetaloa.

Emporiksen määritelmän mukaan yli 100 metriä korkeita rakennuksia nimitetään pilvenpiirtäjiksi.

## Tornitalot Suomessa

Suomessa kuten muissa Pohjoismaissa tornitaloksi luokitellaan pääsääntöisesti rakennus, jossa on vähintään 12 kerrosta tai korkeutta yli 35 metriä. Vuonna 2005 tornitaloja oli Suomessa noin 50, ja tuolloin korkein oli vuonna 2006 Helsingin Vuosaareen valmistunut Cirrus eli Vuosaaren tornitalo, jossa on 26 kerrosta ja korkeutta 87,5 metriä. Vuonna 2015 Suomen korkein tornitalo on Tampereella sijaitseva Hotelli Torni Tampere, jonka korkeus on 88,5 metriä ja jossa on 25 kerrosta. Helsinkiin on rakenteilla tai suunnitteilla vielä korkeampiakin rakennuksia. SRV rakentaa Helsingin Kalasatamaan Redi-tornitaloalueen, jonka korkein rakennus tulee olemaan 131,7 metriä korkea. Helsingin Keski-Pasilaan puolestaan suunnitellaan 156-metristä tornitaloa.

## Asumisturvallisuus

Poikkeuksellisen suuri huomio kohdistuu paloturvallisuuteen. Mitä korkeammalle rakennetaan, sitä kovemmiksi rakennustekniset turvallisuusvaatimukset kasvavat. Asuntopalo ei edellytä evakuointia. Jos korkea rakennus on evakuoitava, se on turvallisempaa kuin matalassa: hissit ja porrashuoneet on palo- ja savueristetty, hissejä voidaan käyttää ja jokaisesta asunnosta pääsee ulos kahta eri reittiä.

Erityisen tärkeitä ovat tuulimallinnus ja tuulitunnelikokeet. Niillä tuulikuorman todelliset vaikutukset, kuten paikalliset kuormitushuiput, voidaan minimoida ja rakennuksen geometria valita tarkoituksenmukaiseksi. Lisäksi julkisivujen vedenpitävyys varmistetaan kokeellisesti. Auringonvalo ja erilaiset äänilähteet sekä niiden aiheuttamat heijastukset on syytä mallintaa ja simuloida. Rakennuksen käyttöön ja huoltoon liittyvät seikat, kuten puhdistuksen ja korjauksen erityisvaatimukset, on huomioitava jo suunnittelu- ja toteutusvaiheissa.

## Katso myös
*Luettelo Suomen korkeimmista rakennuksista ja rakennelmista
*Luettelo maailman korkeimmista pilvenpiirtäjistä

## Lähteet
Bedlingtoninterrieri

**Bedlingtoninterrieri** () on brittiläinen koirarotu. Rotu on harvinaistunut, vaikka sitä on kasvatettu Suomessakin jo vuosikymmeniä.

## Ulkonäkö

Bedlingtoninterrierin säkäkorkeus on noin 41 cm. Rodulle karitsan tapaisen ulkonäön antaa sen kaareva selkä ja kummallisen näköinen pää. Pää on muodoltaan päärynämäinen, kallo on kapea ja selvästi pyöristyvä, päälaella tupsu. Bedlingtoninterrierin muotoja korostetaan näyttelyissä trimmaamalla niiden turkkia eri muotoiseksi kuin se luonnollisesti olisi. Muun muassa pää trimmataan pyöreähköön muotoon, jotta se saadaan näyttämään soikealta ja otsapengermättömältä. Silmät ovat pienet ja sijaitsevat syvällä. Korvat ovat keskipitkät ja kapeat, korvien päissä on tupsut. Häntä on melko pitkä ja alaspäin kaareutuva. Karva on paksuhkoa, pellavamaista ja kihartuu päässä. Väriltään koira on siniharmaa, maksanvärinen, hiekanruskea, tai edellä mainittujen värien sekoitus.

## Luonne

Bedlingtoninterrieri on rohkea, rauhallinen, ystävällinen ja älykäs. Bedlingtoninterrieri on kotioloissa miltei huomaamaton, mutta ärsytettynä siitä tulee rohkea. Bedlingtoni tulee hyvin toimeen muiden koirien kanssa, ja myös muiden eläinten, kunhan Bedlingtoninterrieri on kasvanut niiden kanssa. Bedlarit haukkuvat vain tarvittaessa. Karitsamaisesta ulkonäöstään huolimatta bedlingtoninterrieri oli ennen aggressiivinen ja erittäin hyvä metsästyskoira, sillä rotu on alun perin jalostettu kaivoskoiraksi. Määrätietoisella jalostuksella rodun luonne on kuitenkin saatu pehmeämmäksi, ja siitä on tullut seurakoiramaisempi. Bedlingtoninterrierissä on silti edelleen jäljellä sen vahva terrieriluonne.

## Terveys
Bedlingtoninterrieri on terve rotu. Sillä kuitenkin esiintyy Kuparitoksikoosi-nimistä sairautta, joka johti lähes rodun tuhoon Suomessa 1990-luvulla. Se on aineenvaihduntatauti, jossa maksa ei pilko tai kuljeta kuparia, joka kertyy vähitellen koiran maksasoluihin ja aiheuttaa pysyviä vaurioita, jotka pahimmillaan johtavat krooniseen maksasairauteen eli hepatiittiin. Kuparitoksikoosi on testattava jokaiselta jalostukseen käytettävältä bedlarilta, koska sairautta pyritään kitkemään pois. Myös erilaiset silmäsairaudet ovat melko yleisiä. Luusto- ja nivelongelmat ovat harvinaisempia.

## Alkuperä

Bedlingtoninterrieri on peräisin Northumberlandista, Bedlingtonin ja Rothburyn kaupungeista. Rodun loivat 1800-luvulla englantilaiset kaivostyöläiset, jotka halusivat saada monipuolisen metsästyskoiran kettujen ja kaniinien luolametsästykseen. Bedlingtoninterrierit saatiin syntymään luultavasti risteyttämällä karkeakarvainen metsästysterrieri (rothburynterrieri), joka on bedlingtoninterrierin ja Dandiedinmontinterrierin yhteinen esi-isä, muun muassa Whippetin kanssa.

## Lähteet
*Tapio Eerola: *Suomen koirarodut*. Kustannusosakeyhtiö Tammi 1997.
*Suomen bedlingtonkerhon kotisivut
*Gino Pugnetti: *Koirarodut.* Kustannusosakeyhtiö Tammi 1983.
*www.hankikoira.fi

### Viitteet

## Aiheesta muualla

*Rotumääritelmä (Suomen Kennelliitto, pdf)
*http://www.tanzara.fi
*http://www.bedlingtonkerho.fi
*http://sites.google.com/site/leenahytonen/
Nenana

**Nenana** on kaupunki Alaskassa. Se sijaitsee Tananajoen etelärannalla, itään Nenanajoen suulta. Vuoden 2004 väestönlaskennassa kaupungin asukasluku oli 542. Vuonna  väestöstä 41,04 % oli Pohjois-Amerikan alkuperäiskansoihin kuuluvia. Kaupungissa toimii liittovaltion tunnustama heimoyhteisö Nenana Native Association.

## Historiaa

Nenana on läntisintä athabascoihin kuuluvien tanana-intiaanien aluetta. Alun perin kylä tunnettiin nimellä Tortella, joka oli muunnos intiaanikielisestä sanasta *toghotthele*, "vuori, joka on samansuuntainen joen kanssa". Varhaiset löytöretkeilijät, kuten Allen, Harper ja Bates, vierailivat Tananan laaksossa vuosina 1875 ja 1885. Tananat olivat kuitenkin tavanneet eurooppalaisia jo aiemmin: Tananan kylässä venäläisillä oli tapana vaihtaa länsimaisia hyödykkeitä turkiksiin. Kun Fairbanksista löydettiin kultaa vuonna 1902, toiminta alueella vilkastui. Jim Duke avasi ensimmäisen kauppahuoneen Nenanaan vuonna 1903. Lähetysasema ja koulu avattiin joen yläjuoksulle vuonna 1905 ja postikonttori vuonna 1908. Vuonna 1915 rautatien rakentaminen kaksinkertaisti väkimäärän. Kaupunkioikeudet Nenana sai vuonna 1921.

Rautatie valmistui 1923, ja näihin aikoihin kaupungissa asui viitisentuhatta ihmistä. Rakennustyön loppuminen merkitsi kuitenkin myös taloudellista taantumaa, ja vuonna 1930 asukkaita oli enää 291. Vuonna 1961 avattiin 34 kilometriä Nenanasta lounaaseen ilmavoimien tukikohta Clear Air Force Station.

## Lähteet

## Aiheesta muualla
Floyd (rockmuusikko)

**Floyd** (aiemmin **Floyd Superstar**, oik. **Tero Isohanni**; 1962 Helsinki – 1. toukokuuta 2006 Helsinki) oli suomalainen rockmuusikko. Laulaja, kitaristi ja lauluntekijä Floyd muistetaan erityisesti johtamastaan The Nights of Iguana -yhtyeestä. Nuorena Floyd oli näkyvä hahmo Lepakkoluolan ja Helsingin uusien klubien ympärille syntyneissä rockpiireissä. Floydin ensimmäinen julkisuutta saanut yhtye oli vuonna 1983 perustettu ja suhteellisen lyhytikäiseksi jäänyt The Pin Ups. 

Pin Upsin ensimmäinen esiintyminen tapahtui Lepakon yöbileissä vuonna 1982. Kahden ja puolen vuoden kuluttua olikin jo comeback- ja jäähyväiskonsertin vuoro. Vuosien 1983–1985 aikana yhtye julkaisi kaikkiaan kaksi singleä ja yhden EP-levyn. 

Sen jälkeen Floyd perusti The Nights of Iguanan yhdessä basisti Delayn, kitaristi Puka Oinosen ja rumpali ”Sika” Kukkosen kanssa. Yhtyeen molemmat albumit, *The Gift* (1986) ja *Grapefruit Tree* (1987), valittiin Rumba-lehden vuoden levyiksi. Yhtye hajosi ja Floyd muutti vuosiksi Yhdysvaltoihin. The Nights of Iguanan paluu uusilla kokoonpanoilla ei onnistunut.

Vuonna 1988 Floyd julkaisi soolosinglen ”Boomslang” / ”Creator’s Disease”.

## Lähteet

## Aiheesta muualla
Axa Sorjasen tekemä haastattelu Yleisradion Elävässä arkistossa.
Wildboyz

**Wildboyz** on yhdysvaltalainen televisiosarja. Sarjan päähenkilöinä ovat Jackassista tutut Chris Pontius sekä Steve-O ja "sivutähtenä" esiintyy Manny Puig. Sarjassa vierailee usein muita Jackass-esiintyjiä, kuten esimerkiksi Johnny Knoxville ja Wee-Man. Sarjan ideana on tehdä hurjia temppuja eläinten parissa. Temput, jotka tehdään eläinten parissa ovat muun muassa Twisterin pelaaminen alligaattorin poikasilla ja voittaja on se, jota purraan ensimmäiseksi. Steve-O ja Chris Pontius tutustuvat erikoisten eläinten lisäksi erilaisiin heimoihin ja kulttuureihin. Sarjaa esitetään Music Televisionilla myöhään illalla. Suomessa sarjaa on esitetty Nelosella ja 
MTV Finlandilla. Sarja tunnari on Turbonegron kappale "The Age Of Pamparius". Chris Pontius ja Steve-O ovat aiemmin esiintyneet sarjassa Jackass.